title: Komission täytäntöönpanoasetus (EU) N:o 401/2012, annettu 7 päivänä toukokuuta 2012 , tiettyjen tavaroiden luokittelusta yhdistettyyn nimikkeistöön

text:
               11.5.2012

               FI

               Euroopan unionin virallinen lehti

               L 124/15

         KOMISSION TÄYTÄNTÖÖNPANOASETUS (EU) N:o 401/2012,
   annettu 7 päivänä toukokuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:

               (1)

               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

               (2)

               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

               (3)

               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

               (4)

               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.

               (5)

               Tullikoodeksikomitea ei ole antanut lausuntoa puheenjohtajansa asettamassa määräajassa,

         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä toukokuuta 2012.

            Komission puolesta, puheenjohtajan nimissä

         Algirdas ŠEMETA

            Komission jäsen

      (1)  EYVL L 256, 7.9.1987, s. 1.

      (2)  EYVL L 302, 19.10.1992, s. 1.

      LIITE

                  Tavaran kuvaus

                  Luokittelu
                  (CN-koodi)

                  Perusteet

                  (1)

                  (2)

                  (3)

                  Kartionmuotoinen tavara (korkeus noin 40 cm), joka on tehty ompelemalla yhteen kaksi tekstiiliainetta olevaa kolmionmuotoista punaista kuitukangaskappaletta, joiden alareunassa on valkoinen somiste ja päässä valkoinen tupsu.
                  (päähine)
                  (Ks. valokuva nro 658) (1)

                  6505 00 90

                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 6505 ja 6505 00 90 nimiketekstien mukaan.
                  Nukenhattuja ja muita lelupäähineitä sekä karnevaaliesineitä lukuun ottamatta hatut ja kaikenlaiset muut päähineet luokitellaan 65 ryhmään riippumatta siitä, mistä aineista ne on tehty ja mikä on niiden käyttötarkoitus (ks. myös harmonoidun järjestelmän selitykset, 65 ryhmä, yleisohjeiden ensimmäinen kappale).
                  Pitsistä, pitsikankaasta, huovasta tai muusta tekstiilimetritavarasta valmistetut päähineet luokitellaan nimikkeeseen 6505 (ks. myös harmonoidun järjestelmän selitykset, nimike 6505, ensimmäinen kohta).
                  XI jakson (Tekstiiliaineet ja tekstiilitavarat) 1 huomautuksen o kohdan mukaan 65 ryhmän päähineet eivät kuulu kyseiseen jaksoon.
                  Tekstiilitavarat, joilla on hyötykäyttöä, eivät kuulu 95 ryhmään, vaikka niissä on juhla-aiheinen kuva (ks. myös harmonoidun järjestelmän selitykset, nimike 9505, A kohdan viimeinen alakohta). Luokittelu alanimikkeeseen 9505 10 90 muuksi joulunviettoesineeksi ei siksi tule kyseeseen.
                  Tavara on ominaisuuksiltaan selvästi päähine ja tarkoitettu pidettäväksi sellaisena.
                  Tavara on sen vuoksi luokiteltava CN-koodiin 6505 00 90 päähineeksi.

         (1)  Valokuva on ainoastaan ohjeellinen.


title: Komission täytäntöönpanoasetus (EU) N:o 668/2014, annettu 13 päivänä kesäkuuta 2014 , maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä

text:
               19.6.2014

               FI

               Euroopan unionin virallinen lehti

               L 179/36

         KOMISSION TÄYTÄNTÖÖNPANOASETUS (EU) N:o 668/2014,
   annettu 13 päivänä kesäkuuta 2014,
   maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 7 artiklan 2 kohdan toisen alakohdan, 11 artiklan 3 kohdan, 12 artiklan 7 kohdan toisen alakohdan, 19 artiklan 2 kohdan toisen alakohdan, 22 artiklan 2 kohdan, 23 artiklan 4 kohdan toisen alakohdan, 44 artiklan 3 kohdan, 49 artiklan 7 kohdan toisen alakohdan, 51 artiklan 6 kohdan toisen alakohdan, 53 artiklan 3 kohdan toisen alakohdan ja 54 artiklan 2 kohdan toisen alakohdan,
   sekä katsoo seuraavaa:

               (1)

               Asetuksella (EU) N:o 1151/2012 kumotaan ja korvataan maataloustuotteiden ja elintarvikkeiden rekisteröimisestä aidoiksi perinteisiksi tuotteiksi 20 päivänä maaliskuuta 2006 annettu neuvoston asetus (EY) N:o 509/2006 (2) sekä maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (3). Asetuksessa (EU) N:o 1151/2012 annetaan komissiolle valta antaa delegoituja ja täytäntöönpanosäädöksiä. Tällaisin säädöksin olisi vahvistettava eräitä sääntöjä sen varmistamiseksi, että maataloustuotteiden ja elintarvikkeiden laatujärjestelmä toimii sujuvasti uusissa lainsäädäntöpuitteissa. Uusilla säännöillä olisi korvattava maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 soveltamista koskevista yksityiskohtaisista säännöistä 14 päivänä joulukuuta 2006 annetun komission asetuksen (EY) N:o 1898/2006 (4) sekä maataloustuotteiden ja elintarvikkeiden rekisteröimisestä aidoiksi perinteisiksi tuotteiksi annetun neuvoston asetuksen (EY) N:o 509/2006 soveltamista koskevista yksityiskohtaisista säännöistä 18 päivänä lokakuuta 2007 annetun komission asetuksen (EY) N:o 1216/2007 (5) soveltamissäännöt. Kyseiset asetukset kumotaan Euroopan parlamentin ja neuvoston asetuksen (EU) N:o 1151/2012 täydentämisestä suojattuja alkuperänimityksiä, suojattuja maantieteellisiä merkintöjä ja aitoja perinteisiä tuotteita koskevien unionin tunnusten vahvistamisen sekä eräiden hankintaa koskevien sääntöjen, eräiden menettelysääntöjen ja eräiden täydentävien siirtymäsääntöjen osalta 18 päivänä joulukuuta 2013 annetulla komission delegoidulla asetuksella (EU) N:o 664/2014 (6).

               (2)

               Olisi vahvistettava erityiset säännöt, jotka koskevat kirjainmerkkien käyttöä suojatuissa alkuperänimityksissä, suojatuissa maantieteellisissä merkinnöissä ja aidoissa perinteisissä tuotteissa sekä aitoon perinteiseen tuotteeseen liittyvien väitteiden käännöksiä, sen varmistamiseksi, että toimijat ja kuluttajat kaikissa jäsenvaltioissa voivat lukea ja ymmärtää tällaiset nimet ja väitteet.

               (3)

               Suojattujen alkuperänimitysten ja suojattujen maantieteellisten merkintöjen maantieteelliset alueet olisi määriteltävä tuote-eritelmässä yksityiskohtaisesti ja tarkasti niin, että tuottajat, toimivaltaiset viranomaiset ja valvontalaitokset voivat toimia varmoin ja luotettavin perustein.

               (4)

               Olisi säädettävä velvollisuudesta sisällyttää rehun alkuperää ja laatua koskevat yksityiskohtaiset säännöt sellaisten eläinperäisten tuotteiden tuote-eritelmään, joiden nimi on rekisteröity suojattuna alkuperänimityksenä, tuotteen yhdenmukaisen laadun varmistamiseksi ja kyseisten sääntöjen laadintatavan yhdenmukaistamiseksi.

               (5)

               Suojattujen alkuperänimitysten ja suojattujen maantieteellisten merkintöjen tuote-eritelmissä olisi oltava toimenpiteitä, jotka toteutetaan sen varmistamiseksi, että tuote on peräisin rajatulta maantieteelliseltä alueelta asetuksen (EU) N:o 1151/2012 7 artiklan 1 kohdan d alakohdassa tarkoitetulla tavalla. Kyseisten toimenpiteiden olisi oltava selkeitä ja yksityiskohtaisia, jotta määritellyltä maantieteelliseltä alueelta tulevat tuote, raaka-aineet, rehu ja muut ainekset voidaan jäljittää.

               (6)

               Kun kyseessä ovat eri tuotteiden nimen rekisteröintiä ja muutoksen hyväksymistä koskevat hakemukset, on tarpeen määritellä, millaisissa tapauksissa tuotteita, joilla on sama rekisteröity nimi, pidetään eri tuotteina. Rekisteröintivaatimusten noudattaminen olisi osoitettava jokaisen hakemuksessa tarkoitetun eri tuotteen osalta, jotta sellaisia tuotteita, jotka eivät ole asetuksen (EU) N:o 1151/2012 5 artiklan 1 ja 2 kohdassa tarkoitettujen alkuperänimityksiä ja maantieteellisiä merkintöjä koskevien vaatimusten mukaisia, ei pidettäisi kaupan rekisteröidyllä nimellä.

               (7)

               Jos maataloustuotteen tai elintarvikkeen pakkaaminen tai esillepanoon liittyvät toimet, kuten viipalointi tai raastaminen, on tehtävä rajatulla maantieteellisellä alueella, kyseessä on tavaroiden vapaan liikkuvuuden ja palvelujen tarjoamisen vapauden rajoittaminen. Euroopan unionin tuomioistuimen oikeuskäytännön mukaan tällaisia rajoituksia voidaan asettaa ainoastaan, jos ne ovat tarpeen ja oikeassa suhteessa ja niiden avulla voidaan ylläpitää maantieteellisen merkinnän tai alkuperänimityksen mainetta. Kuten asetuksen (EU) N:o 1151/2012 7 artiklan 1 kohdan e alakohdassa säädetään, tällaiset rajoitukset on perusteltava asianomaisen tuotteen osalta.

               (8)

               Järjestelmän moitteettoman toiminnan varmistamiseksi olisi vahvistettava hakemuksiin, vastaväitteisiin, muutoksiin ja peruutuksiin sovellettavat menettelyt.

               (9)

               Jotta menettelyt olisivat yhdenmukaiset ja tehokkaat, olisi säädettävä hakemuksiin, vastaväitteisiin, muutoksiin ja peruutuksiin liittyvistä malleista sekä ennen 31 päivää maaliskuuta 2006 rekisteröityjä nimiä koskevien yhtenäisten asiakirjojen julkaisumalleista.

               (10)

               Oikeusvarmuuden vuoksi rekisteröintihakemusten ja muutoshakemusten jättöpäivien määrittelemiskriteerit olisi määriteltävä selkeästi.

               (11)

               Olisi vahvistettava yhtenäisten asiakirjojen enimmäispituus prosessin virtaviivaistamiseksi ja yhtenäistämiseksi.

               (12)

               Yhdenmukaisuuden vuoksi olisi vahvistettava erityiset säännöt, jotka koskevat tuotteen ja tuotantomenetelmän kuvausta. Jotta nimen rekisteröintihakemusten ja muutoksen hyväksymistä koskevien hakemusten tarkastelu olisi helppoa ja nopeaa, tuotteen ja tuotantomenetelmän kuvauksen olisi sisällettävä ainoastaan asiaankuuluvia ja vertailukelpoisia tietoja. Toistoa, epäsuorasti ilmaistuja vaatimuksia ja tarpeettomia tietoja olisi vältettävä.

               (13)

               Oikeusvarmuuden vuoksi olisi vahvistettava vastaväitemenettelyn määräajat ja kyseisten määräaikojen alkamisajankohdan määrittelemiskriteerit.

               (14)

               Asetuksen (EU) N:o 1151/2012 50 artiklan 2 kohdan mukaisesti julkaistavia muutoshakemuksia ja peruutuspyyntöjä koskevien tietojen olisi avoimuuden vuoksi oltava täydelliset.

               (15)

               Virtaviivaisuuden ja yksinkertaisuuden vuoksi hakemusten, tietojen ja asiakirjojen toimittaminen olisi sallittava ainoastaan sähköisessä muodossa.

               (16)

               Olisi vahvistettava säännöt, jotka koskevat tunnusten ja merkintöjen käyttöä tuotteissa, joita pidetään kaupan suojatulla alkuperänimityksellä, suojatulla maantieteellisellä merkinnällä tai aito perinteinen tuote -merkinnällä, sekä niissä käytettäviä asianmukaisia kieliversioita.

               (17)

               Olisi selkeytettävä sääntöjä, jotka koskevat rekisteröityjen nimien käyttöä asetuksen (EU) N:o 1151/2012 12 artiklan 3 ja 6 kohdassa sekä 23 artiklan 3 kohdassa tarkoitettujen tunnusten, merkintöjen tai vastaavien lyhenteiden kanssa.

               (18)

               Merkintöjen, lyhenteiden ja tunnusten yhdenmukaisen suojan varmistamiseksi sekä yleisön tietämyksen lisäämiseksi unionin laatujärjestelmistä olisi vahvistettava säännöt, jotka koskevat merkintöjen, lyhenteiden ja tunnusten käyttöä tiedotusvälineissä tai mainonnassa asianomaisten laatujärjestelmien mukaisesti tuotettujen tuotteiden osalta.

               (19)

               Avoimuuden ja oikeusvarmuuden vuoksi olisi vahvistettava säännöt, jotka koskevat suojattujen alkuperänimitysten, suojattujen maantieteellisten merkintöjen ja aitojen perinteisten tuotteiden rekisterin sisältöä ja muotoa.

               (20)

               Tässä asetuksessa säädetyt toimenpiteet ovat maataloustuotteiden laatupolitiikkakomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Nimeä koskevat erityiset säännöt
   1.   Suojatun alkuperänimityksen, suojatun maantieteellisen merkinnän tai aidon perinteisen tuotteen nimi on rekisteröitävä alkuperäisessä kirjoitustavassaan. Jos alkuperäisessä kirjoitustavassa ei käytetä latinalaisia kirjaimia, alkuperäisen kirjoitustavan lisäksi on rekisteröitävä nimen latinalainen kirjoitusasu.
   2.   Jos aidon perinteisen tuotteen nimeen liitetään asetuksen (EU) N:o 1151/2012 18 artiklan 3 kohdassa tarkoitettu väite ja kyseinen väite on tarkoitus kääntää muille virallisille kielille, käännökset on sisällytettävä tuote-eritelmään.
   2 artikla
   Maantieteellisen alueen rajaaminen
   Suojattuun alkuperänimitykseen ja suojattuun maantieteelliseen merkintään liittyvä maantieteellinen alue on rajattava yksityiskohtaisesti ja tarkasti ilman monitulkintaisuutta viitaten mahdollisimman pitkälti fyysisiin tai hallinnollisiin rajoihin.
   3 artikla
   Rehuja koskevat erityiset säännöt
   Sellaisen eläinperäisen tuotteen tuote-eritelmässä, jonka nimi on rekisteröity suojattuna alkuperänimityksenä, on oltava yksityiskohtaiset säännöt rehun alkuperästä ja laadusta.
   4 artikla
   Alkuperätodisteet
   1.   Suojatun alkuperänimityksen tai suojatun maantieteellisen merkinnän tuote-eritelmässä on esitettävä yksityiskohtaiset tiedot menettelyistä, jotka toimijoilla on oltava käytössä alkuperän todistamista koskevien tietojen esittämiseksi tuotteesta, raaka-aineista, rehusta ja muista aineksista, joiden on tuote-eritelmän mukaan oltava peräisin rajatulta maantieteelliseltä alueelta.
   2.   Toimijoiden on pystyttävä yksilöimään

               a)

               kaikkien saatujen raaka-aine- ja/tai tuote-erien toimittajat, määrät ja alkuperä;

               b)

               toimitettujen tuotteiden vastaanottaja, määrä ja käyttötarkoitus;

               c)

               edellä a alakohdassa tarkoitettujen tuotantopanoserien ja b alakohdassa tarkoitettujen tuotoserien vastaavuus.

         5 artikla
   Usean eri tuotteen kuvaus
   Jos nimen rekisteröintiä tai muutoksen hyväksymistä koskevassa hakemuksessa kuvataan useita samantyyppisiä eri tuotteita, joilla on käyttöoikeus kyseiseen nimeen, rekisteröintiedellytysten täyttyminen on osoitettava erikseen kunkin tällaisen tuotteen osalta.
   Tämän artiklan soveltamiseksi ’eri tuotteilla’ tarkoitetaan samaa rekisteröityä nimeä käyttäviä tuotteita, joissa tehdään ero markkinoille saatettaessa tai joita kuluttajat pitävät eri tuotteina.
   6 artikla
   Rekisteröintihakemuksia koskevat menettelyvaatimukset
   1.   Asetuksen (EU) N:o 1151/2012 8 artiklan 1 kohdan c alakohdassa tarkoitetussa suojatun alkuperänimityksen tai suojatun maantieteellisen merkinnän yhtenäisessä asiakirjassa on oltava tämän asetuksen liitteessä I vaaditut tiedot. Se on laadittava mainitussa liitteessä säädetyn mallin mukaisesti. Sen on oltava ytimekäs ja enintään 2 500 sanan pituinen, perusteltuja tapauksia lukuun ottamatta.
   Yhtenäisessä asiakirjassa olevan tuote-eritelmän julkaisuviitteen on johdettava tuote-eritelmään sellaisena kuin sitä on ehdotettu.
   2.   Asetuksen (EU) N:o 1151/2012 19 artiklassa tarkoitetun aidon perinteisen tuotteen tuote-eritelmän on sisällettävä tämän asetuksen liitteessä II vaaditut tiedot. Se on laadittava mainitussa liitteessä säädetyn mallin mukaisesti.
   3.   Hakemuksen jättöpäivä on päivä, jona hakemus toimitetaan komissiolle sähköisesti. Komissio lähettää saapumiskuittauksen.
   7 artikla
   Tuotteen ja tuotantomenetelmän kuvausta koskevat erityiset säännöt
   1.   Asetuksen (EU) N:o 1151/2012 8 artiklan 1 kohdan c alakohdassa tarkoitetussa yhtenäisessä asiakirjassa, joka liittyy suojatun alkuperänimityksen tai suojatun maantieteellisen merkinnän rekisteröintihakemukseen, tuote on määriteltävä käyttämällä kyseisen tuotteen osalta yleisesti käytettäviä määritelmiä ja standardeja.
   Kuvauksessa on keskityttävä tuotteen, jolla on rekisteröitävä nimi, erityisyyteen ja käytettävä mittayksikköjä ja yleisiä tai teknisiä vertailevia ilmaisuja, mainitsematta kaikilla kyseisen tyyppisillä tuotteilla olevia teknisiä ominaisuuksia tai kaikkiin kyseisen tyyppisiin tuotteisiin sovellettavia pakollisia lakisääteisiä vaatimuksia.
   2.   Asetuksen (EU) N:o 1151/2012 19 artiklan 1 kohdan b alakohdassa tarkoitetussa aidon perinteisen tuotteen kuvauksessa on mainittava ainoastaan tuotteen yksilöintiä varten tarvittavat ominaisuudet sekä tuotteen erityisominaisuudet. Siinä ei pidä toistaa yleisiä velvollisuuksia eikä etenkään kaikilla kyseisen tyyppisillä tuotteilla olevia teknisiä ominaisuuksia ja niihin liittyviä pakollisia lakisääteisiä vaatimuksia.
   Asetuksen (EU) N:o 1151/2012 19 artiklan 1 kohdan c alakohdassa tarkoitetussa tuotantomenetelmän kuvauksessa on oltava ainoastaan voimassa oleva tuotantomenetelmä. Historiallisia käytänteitä tulee kuvata ainoastaan, jos niitä noudatetaan edelleen. On kuvattava ainoastaan menetelmä, jota käytetään kyseisen tuotteen valmistamisessa, ja kuvauksen on mahdollistettava tuotteen valmistus.
   Tärkeimpinä tuotteen perinteisen luonteen todistavina tekijöinä on mainittava muuttumattomina pysyneet tärkeimmät tekijät täsmällisin ja luotettavin viittauksin.
   8 artikla
   Yhteiset hakemukset
   Asetuksen (EU) N:o 1151/2012 49 artiklan 1 kohdassa tarkoitetun yhteisen hakemuksen jättää komissiolle asianomainen jäsenvaltio tai asianomaisen kolmannen maan hakijaryhmä suoraan tai kyseisen kolmannen maan viranomaisten välityksellä. Siinä on oltava asetuksen (EU) N:o 1151/2012 8 artiklan 2 kohdan c alakohdassa tai 20 artiklan 2 kohdan b alakohdassa tarkoitettu ilmoitus jokaiselta asianomaiselta jäsenvaltiolta. Jokaisen asianomaisten jäsenvaltion ja kolmannen maan on täytettävä asetuksen (EU) N:o 1151/2012 8 ja 20 artiklassa säädetyt vaatimukset.
   9 artikla
   Vastaväitteitä koskevat menettelysäännöt
   1.   Vastaväite asetuksen (EU) N:o 1151/2012 51 artiklan 2 kohdan soveltamiseksi on laadittava tämän asetuksen liitteessä III esitetyn mallin mukaisesti.
   2.   Asetuksen (EU) N:o 1151/2012 51 artiklan 3 kohdan ensimmäisessä alakohdassa tarkoitettu kolmen kuukauden määräaika alkaa päivästä, jona asianomaisille osapuolille lähetetään sähköisesti pyyntö, jossa niitä kehotetaan sopimaan asiasta.
   3.   Delegoidun asetuksen (EU) N:o 664/2014 5 artiklassa tarkoitettu tiedoksianto on tehtävä ja komissiolle asetuksen (EU) N:o 1151/2012 51 artiklan 3 kohdan toisen alakohdan mukaisesti toimitettavat tiedot on toimitettava yhden kuukauden kuluessa neuvottelujen päättymisestä tämän asetuksen liitteessä IV olevan mallin mukaisesti.
   10 artikla
   Tuote-eritelmän muutoksia koskevat menettelyvaatimukset
   1.   Suojatun alkuperänimityksen tai suojatun maantieteellisen merkinnän tuote-eritelmän muun kuin vähäisen muutoksen hyväksymistä koskeva hakemus on laadittava liitteessä V olevan mallin mukaisesti. Kyseiset hakemukset on tehtävä asetuksen (EU) N:o 1151/2012 8 artiklassa säädettyjen vaatimusten mukaisesti. Muutettu yhtenäinen asiakirja on laadittava tämän asetuksen liitteessä I esitetyn mallin mukaisesti. Muutetussa yhtenäisessä asiakirjassa olevan tuote-eritelmän julkaisuviitteen on johdettava päivitettyyn tuote-eritelmään sellaisena kuin sitä on ehdotettu.
   Aidon perinteisen tuotteen tuote-eritelmän muun kuin vähäisen muutoksen hyväksymistä koskeva hakemus on laadittava tämän asetuksen liitteessä VI esitetyn mallin mukaisesti. Kyseiset hakemukset on tehtävä asetuksen (EU) N:o 1151/2012 20 artiklassa säädettyjen vaatimusten mukaisesti. Muutettu tuote-eritelmä on laadittava tämän asetuksen liitteessä II esitetyn mallin mukaisesti.
   Asetuksen EU) N:o 1151/2012 50 artiklan 2 kohdan mukaisesti julkaistavien tietojen on sisällettävä tämän kohdan ensimmäisessä ja toisessa alakohdassa tarkoitettu asianmukaisesti täytetty hakemus.
   2.   Asetuksen (EU) N:o 1151/2012 53 artiklan 2 kohdan toisessa alakohdassa tarkoitettu vähäisen muutoksen hyväksymistä koskeva hakemus on laadittava tämän asetuksen liitteessä VII esitetyn mallin mukaisesti.
   Hakemukseen, joka koskee suojatun alkuperänimityksen tai suojatun maantieteellisen merkinnän vähäisen muutoksen hyväksymistä, on liitettävä mahdollisesti muutettu päivitetty yhtenäinen asiakirja, joka on laadittava liitteessä I olevan mallin mukaisesti. Muutetussa yhtenäisessä asiakirjassa olevan tuote-eritelmän julkaisuviitteen on johdettava päivitettyyn tuote-eritelmään sellaisena kuin sitä on ehdotettu.
   Kun kyseessä on unionista peräisin oleva hakemus, jäsenvaltion on sisällytettävä siihen ilmoitus siitä, että se katsoo hakemuksen olevan asetuksen (EU) N:o 1151/2012 edellytysten ja sen nojalla annettujen säännösten mukainen, sekä päivitetyn tuote-eritelmän julkaisuviite. Kun kyseessä on kolmannesta maasta peräisin oleva hakemus, asianomaisen ryhmän tai kolmannen maan viranomaisten on sisällytettävä siihen päivitetty tuote-eritelmä. Kun kyseessä on vähäistä muutosta koskeva hakemus delegoidun asetuksen (EU) N:o 664/2014 6 artiklan 2 kohdan viidennessä alakohdassa tarkoitetuissa tapauksissa, jäsenvaltiosta peräisin olevassa hakemuksessa on oltava päivitetyn tuote-eritelmän julkaisuviite ja kolmannesta maasta peräisin olevassa hakemuksessa on oltava päivitetty tuote-eritelmä.
   Aidon perinteisen tuotteen vähäisen muutoksen hyväksymistä koskevaan hakemukseen on liitettävä liitteessä II olevan mallin mukaisesti laadittu päivitetty tuote-eritelmä. Jäsenvaltion on sisällytettävä ilmoitus siitä, että se katsoo hakemuksen olevan asetuksen (EU) N:o 1151/2012 edellytysten ja sen nojalla annettujen säännösten mukainen.
   Asetuksen (EU) N:o 1151/2012 53 artiklan 2 kohdan toisen alakohdan mukaisesti julkaistavien tietojen on sisällettävä tämän kohdan ensimmäisessä alakohdassa tarkoitettu asianmukaisesti täytetty hakemus.
   3.   Delegoidun asetuksen (EU) N:o 664/2014 6 artiklan 3 kohdan toisessa alakohdassa tarkoitettu väliaikaista muutosta koskeva tiedoksianto on laadittava tämän asetuksen liitteessä VIII esitetyn mallin mukaisesti. Sen mukana on oltava delegoidun asetuksen (EU) N:o 664/2014 6 artiklan 3 kohdan toisessa alakohdassa säädetyt asiakirjat.
   4.   Muutoshakemuksen jättöpäivä on päivä, jona hakemus toimitetaan komissiolle sähköisesti. Komissio lähettää saapumiskuittauksen.
   11 artikla
   Peruuttaminen
   1.   Asetuksen (EU) N:o 1151/2012 54 artiklan 1 kohdan mukainen rekisteröinnin peruuttamista koskeva pyyntö on laadittava tämän asetuksen liitteessä IX esitetyn mallin mukaisesti.
   Peruutuspyynnössä on oltava asetuksen (EU) N:o 1151/2012 8 artiklan 2 kohdan c alakohdassa tai 20 artiklan 2 kohdan b alakohdassa tarkoitettu ilmoitus.
   2.   Asetuksen (EU) N:o 1151/2012 50 artiklan 2 kohdan mukaisesti julkaistavien tietojen on sisällettävä tämän artiklan 1 kohdan ensimmäisessä alakohdassa tarkoitettu asianmukaisesti täytetty peruutuspyyntö.
   12 artikla
   Toimitustavat
   Edellä 6, 8, 9, 10, 11 ja 15 artiklan mukaisesti komissiolle toimitettavien hakemusten, tiedoksiantojen ja asiakirjojen on oltava sähköisessä muodossa.
   13 artikla
   Tunnusten ja merkintöjen käyttö
   1.   Asetuksen (EU) N:o 1151/2012 12 artiklan 2 kohdassa ja 23 artiklan 2 kohdassa tarkoitetut, delegoidun asetuksen (EU) N:o 664/2014 2 artiklassa vahvistetut unionin tunnukset on jäljennettävä tämän asetuksen liitteen X mukaisesti.
   2.   Tunnuksessa olevat merkinnät ”SUOJATTU ALKUPERÄNIMITYS”, ”SUOJATTU MAANTIETEELLINEN MERKINTÄ” JA ”AITO PERINTEINEN TUOTE” voidaan esittää millä tahansa unionin virallisella kielellä tämän asetuksen liitteen X mukaisesti.
   3.   Kun tuotteiden merkintöihin sisällytetään asetuksen (EU) N:o 1151/2012 12 ja 23 artiklassa tarkoitettu unionin tunnus, merkintä tai vastaava lyhenne, mukaan on liitettävä rekisteröity nimi.
   4.   Merkintöjä, lyhenteitä ja tunnuksia voi käyttää asetuksen (EU) N:o 1151/2012 44 artiklan 1 kohdan mukaisesti tiedotusvälineissä ja mainonnassa laatujärjestelmistä tiedottamiseksi tai rekisteröityjen nimien mainostamiseksi.
   5.   Markkinoille ennen tämän asetuksen voimaantuloa saatettuja tuotteita, jotka eivät ole 1 ja 2 kohdan mukaisia, voidaan pitää markkinoilla varastojen loppumiseen asti.
   14 artikla
   Suojattujen alkuperänimitysten ja suojattujen maantieteellisten merkintöjen rekisteri sekä aitojen perinteisten tuotteiden rekisteri
   1.   Kun suojatun alkuperänimityksen tai suojatun maantieteellisen merkinnän rekisteröivä oikeudellinen asiakirja tulee voimaan, komissio kirjaa asetuksen (EU) N:o 1151/2012 11 artiklan 1 kohdassa tarkoitettuun suojattujen alkuperänimitysten ja suojattujen maantieteellisten merkintöjen rekisteriin seuraavat tiedot:

               a)

               tuotteen rekisteröity nimi (tai rekisteröidyt nimet);

               b)

               tuoteluokka tämän asetuksen liitteen XI mukaisesti;

               c)

               nimen rekisteröivän asiakirjan viitetiedot;

               d)

               tiedot siitä, onko nimitys suojattu maantieteellisenä merkintänä vai alkuperänimityksenä;

               e)

               alkuperämaa(t).

         2.   Kun aidon perinteisen tuotteen rekisteröivä oikeudellinen asiakirja tulee voimaan, komissio kirjaa asetuksen (EU) N:o 1151/2012 22 artiklan 1 kohdassa tarkoitettuun aitojen perinteisten tuotteiden rekisteriin seuraavat tiedot:

               a)

               tuotteen rekisteröity nimi (tai rekisteröidyt nimet);

               b)

               tuoteluokka tämän asetuksen liitteen XI mukaisesti;

               c)

               nimen rekisteröivän asiakirjan viitetiedot;

               d)

               maa, johon hakemuksen tehnyt ryhmä on sijoittautunut tai maat, joihin hakemuksen tehneet ryhmät ovat sijoittautuneet;

               e)

               mainitaanko rekisteröintipäätöksessä, että aidon perinteisen tuotteen nimeen liitetään asetuksen (EU) N:o 1151/2012 18 artiklan 3 kohdassa tarkoitettu väite;

               f)

               tapahtuuko rekisteröinti ilman nimen varaamista, ainoastaan silloin kun kyseessä on ennen asetuksen (EU) N:o 1151/2012 voimaantuloa vastaanotettu hakemus.

         3.   Jos komissio hyväksyy tuote-eritelmän muutoksen, joka sisältää muutoksen rekisteriin kirjattuun tietoon, se poistaa alkuperäisen tiedon ja kirjaa uuden tiedon, joka tulee voimaan muutoksen hyväksymistä koskevan päätöksen voimaantulopäivänä.
   4.   Kun peruutus tulee voimaan, komissio poistaa nimen asianomaisesta rekisteristä.
   15 artikla
   Siirtymäsäännöt
   Jäsenvaltion delegoidun asetuksen (EU) N:o 664/2014 8 artiklan 1 kohdan mukaisesti jättämä yhtenäisen asiakirjan julkaisupyyntö, joka koskee ennen 31 päivää maaliskuuta 2006 rekisteröityä suojattua alkuperänimitystä tai suojattua maantieteellistä merkintää, on laadittava tämän asetuksen liitteessä I olevan mallin mukaisesti.
   16 artikla
   Voimaantulo ja soveltaminen
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Asetuksen 9 artiklan 1 kohtaa sovelletaan ainoastaan niihin vastaväitemenettelyihin, joiden osalta asetuksen (EU) N:o 1151/2012 51 artiklan 1 kohdan ensimmäisessä alakohdassa säädetty kolmen kuukauden määräaika ei ole tämän asetuksen voimaantulopäivänä alkanut.
   Sen 9 artiklan 3 kohtaa sovelletaan ainoastaan niihin vastaväitemenettelyihin, joiden osalta asetuksen (EU) N:o 1151/2012 51 artiklan 1 kohdan ensimmäisessä alakohdassa säädetty kolmen kuukauden määräaika ei ole tämän asetuksen voimaantulopäivänä päättynyt.
   Liitteessä X olevan 2 kohdan ensimmäistä lausetta sovelletaan kuitenkin 1 päivästä tammikuuta 2016, sanotun kuitenkaan vaikuttamatta tuotteisiin, jotka on saatettu markkinoille jo ennen mainittua päivää.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä kesäkuuta 2014.

            Komission puolesta

            Puheenjohtaja

         José Manuel BARROSO

      (1)  EUVL L 343, 14.12.2012, s. 1.

      (2)  EUVL L 93, 31.3.2006, s. 1.

      (3)  EUVL L 93, 31.3.2006, s. 12.

      (4)  EUVL L 369, 23.12.2006, s. 1.

      (5)  EUVL L 275, 19.10.2007, s. 3.

      (6)  Katso tämän virallisen lehden sivu 17

      LIITE I
      YHTENÄINEN ASIAKIRJA
      [Lisätään 1 kohdassa esitetty nimi:] ”…”
      EU-nro: [ainoastaan EU:ssa]

                  [Rasti oikeaan kohtaan:]

                              ☐

                              SAN

                              ☐

                              SMM

            1.   [SAN:n tai SMM:n] nimi tai nimet

      [Mainitaan rekisteröitäväksi ehdotettu nimi. Jos kyseessä on tuote-eritelmän muutoksen hyväksymistä koskeva hakemus tai tämän asetuksen 15 artiklan mukainen julkaiseminen, mainitaan rekisteröity nimi.]
      2.   Jäsenvaltio tai kolmas maa

      …
      3.   Maataloustuotteen tai elintarvikkeen kuvaus

      3.1   Tuotelaji [liitteen XI mukaisesti]

      …
      3.2   Kuvaus 1 kohdassa nimetystä tuotteesta

      [Asetuksen (EU) N:o 1151/2012 7 artiklan 1 kohdan b alakohdan mukaiset pääkohdat. Tuote on määriteltävä käyttämällä kyseisen tuotteen osalta yleisesti käytettäviä määritelmiä ja standardeja. Kuvauksessa on keskityttävä tuotteen erityisyyteen ja käytettävä mittayksikköjä ja yleisiä tai teknisiä vertailevia ilmaisuja, mainitsematta kaikilla kyseisen tyyppisillä tuotteilla olevia teknisiä ominaisuuksia tai kaikkiin kyseisen tyyppisiin tuotteisiin sovellettavia pakollisia lakisääteisiä vaatimuksia (tämän asetuksen 7 artiklan 1 kohta).]
      3.3   Rehu (vain eläinperäiset tuotteet) ja raaka-aineet (vain jalostetut tuotteet)

      [SAN: Vahvistetaan, että rehu ja raaka-aineet ovat peräisin asianomaiselta alueelta. Jos rehu tai raaka-aine on peräisin alueen ulkopuolelta, poikkeukset on kuvattava yksityiskohtaisesti ja perustelut esitettävä. Poikkeusten on oltava asetuksen (EU) N:o 1151/2012 5 artiklan 4 kohdan mukaisesti vahvistettujen sääntöjen mukaiset.
      SMM: Ilmoitetaan kaikki raaka-aineita koskevat laatuvaatimukset tai raaka-aineiden alkuperää koskevat rajoitukset. Kaikki tällaiset rajoitukset on perusteltava. Rajoitusten on oltava asetuksen (EU) N:o 1151/2012 5 artiklan 4 kohdan mukaisesti vahvistettujen sääntöjen mukaiset, ja ne on perusteltava suhteessa mainitun asetuksen 7 artiklan 1 kohdan f alakohdassa tarkoitettuun yhteyteen.]
      …
      3.4   Erityiset tuotantovaiheet, joiden on tapahduttava yksilöidyllä maantieteellisellä alueella

      [Kaikki mahdolliset rajoitukset tai poikkeukset on perusteltava.]
      …
      3.5   Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt

      [Jos tällaisia sääntöjä ei ole, kohta jätetään tyhjäksi. Kaikki mahdolliset rajoitukset on perusteltava tuotekohtaisesti.]
      …
      3.6   Tuotteen, johon rekisteröity nimi viittaa, merkitsemistä koskevat erityiset säännöt

      [Jos tällaisia sääntöjä ei ole, kohta jätetään tyhjäksi. Kaikki mahdolliset rajoitukset on perusteltava.]
      …
      4.   Maantieteellisen alueen tarkka rajaus

      [Lisätään mahdollinen kartta alueesta.]
      …
      5.   Yhteys maantieteelliseen alueeseen

      [SAN: Syy-seuraussuhde seuraavien välillä: tuotteen laatu ja maantieteellinen alue luontoineen ja tyypillisine inhimillisine tekijöineen, mukaan lukien tapauksen mukaan yhteyden perusteena olevat tuotekuvauksen tai tuotantomenetelmän erityispiirteet.
      SMM: Syy-seuraussuhde maantieteellisen alkuperän ja tapauksen mukaan tuotteen laadun, maineen tai muun ominaispiirteen välillä.
      On mainittava selvästi, mihin tekijöihin (tuotteen maine, laatu tai muut ominaisuudet) syy-seuraussuhde perustuu, ja annettava tiedot ainoastaan asiaan liittyvistä tekijöistä, mukaan lukien tapauksen mukaan yhteyden perusteena olevat tuotekuvauksen tai tuotantomenetelmän erityispiirteet.]

         Tuote-eritelmän julkaisutiedot

      (tämän asetuksen 6 artiklan 1 kohdan toinen alakohta)
      …

      LIITE II
      AIDON PERINTEISEN TUOTTEEN TUOTE-ERITELMÄ
      [Lisätään 1 kohdassa esitetty nimi:] ””
      EU-nro: [ainoastaan EU:ssa]
      Jäsenvaltio tai kolmas maa
      1.   Rekisteröitävä nimi/rekisteröitävät nimet

      …
      2.   Tuotelaji [liitteen II mukaisesti]

      …
      3.   Rekisteröinnin perusteet

      3.1   Onko tuote seuraavien vaatimusten mukainen:

                  ☐

                  Se vastaa tuotanto- tai jalostusmenetelmän tai koostumuksen osalta perinteistä käytäntöä kyseisen tuotteen tai elintarvikkeen kohdalla.

                  ☐

                  Se valmistetaan perinteisesti käytetyistä raaka-aineista tai ainesosista.

            [Selvitys]
      3.2   Onko nimi seuraavien vaatimusten mukainen:

                  ☐

                  Se on ollut perinteisesti käytössä kyseiseen tuotteeseen viitattaessa.

                  ☐

                  Se osoittaa tuotteen perinteisen luonteen tai erityisluonteen.

            [Selvitys]
      4.   Kuvaus

      4.1   Kuvaus 1 kohdassa nimetystä tuotteesta, mukaan lukien tärkeimmät fyysiset, kemialliset, mikrobiologiset tai aistinvaraiset ominaispiirteet, jotka osoittavat tuotteen erityisluonteen (tämän asetuksen 7 artiklan 2 kohta)

      …
      4.2   Kuvaus 1 kohdassa nimetyn tuotteen tuotantomenetelmästä, jota tuottajien on noudatettava, mukaan lukien tapauksen mukaan käytettyjen raaka-aineiden tai ainesosien laji ja ominaisuudet sekä menetelmä, jolla tuote valmistetaan (tämän asetuksen 7 artiklan 2 kohta)

      …
      4.3   Tuotteen perinteisen luonteen todistavat tärkeimmät tekijät (tämän asetuksen 7 artiklan 2 kohta)

      …

      LIITE III
      PERUSTELTU VASTAVÄITE

                  [Rasti oikeaan kohtaan:]

                              ☐

                              SAN

                              ☐

                              SMM

                              ☐

                              APT

            1.   Tuotteen nimi

      [kuten Euroopan unionin virallisessa lehdessä (EUVL)]
      …
      2.   Virallinen viite

      [kuten Euroopan unionin virallisessa lehdessä (EUVL)]

            Viitenumero:
          …

            Julkaisupäivä EUVL:ssä:
          …
      3.   Yhteystiedot

                  Yhteyshenkilö:

                  Asema: …

                  Nimi: …

            Ryhmä/järjestö/yksityishenkilö:
          …

            Tai kansallinen viranomainen:

            Osasto:
          …

            Osoite:
          …

            Puhelin:
          + …

            Sähköposti:
          …
      4.   Vastaväitteen syyt:

      SAN/SMM:

                  ☐

                  Nimi ei täytä asetuksen (EU) N:o 1151/2012 5 artiklassa ja 7 artiklan 1 kohdassa säädettyjä edellytyksiä

                  ☐

                  Nimen rekisteröinti olisi asetuksen (EU) N:o 1151/2012 6 artiklan 2 kohdan vastaista (kasvilajike tai eläinrotu)

                  ☐

                  Nimen rekisteröinti olisi asetuksen (EU) N:o 1151/2012 6 artiklan 3 kohdan vastaista (kokonaan tai osittain homonyyminen nimi)

                  ☐

                  Nimen rekisteröinti olisi asetuksen (EU) Ņ:o. 1151/2012 6 artiklan 4 kohdan vastaista (olemassa oleva tavaramerkki)

                  ☐

                  Rekisteröinti vaarantaisi olemassa olevien nimitysten, tavaramerkkien tai tuotteiden olemassaolon asetuksen (EU) N:o 1151/2012 10 artiklan 1 kohdan c alakohdassa tarkoitetulla tavalla

                  ☐

                  Rekisteröitäväksi ehdotettu nimi on yleisnimi; yksityiskohtaiset tiedot on esitettävä asetuksen (EU) N:o 1151/2012 10 artiklan 1 kohdan d alakohdan mukaisesti.

            APT:

                  ☐

                  Nimi ei täytä asetuksen (EU) N:o 1151/2012 18 artiklassa säädettyjä edellytyksiä

                  ☐

                  Nimen rekisteröinti olisi asetuksen (EU) N:o 1151/2012 ehtojen vastaista (asetuksen (EU) N:o 1151/2012 21 artiklan 1 kohdan a alakohta).

                  ☐

                  Ehdotettua nimeä käytetään laillisella, tunnustetulla ja taloudellisesti merkittävällä tavalla samankaltaisista maataloustuotteista tai elintarvikkeista (asetuksen (EU) N:o 1151/2012 21 artiklan 1 kohdan b alakohta).

            5.   Yksityiskohtaiset tiedot vastaväitteestä

      Vastaväitteelle on esitettävä asianmukaisesti perustellut syyt ja perustelut.
      Lisäksi on esitettävä lausuma, josta selviää vastaväitteen esittäjän oikeutettu etu, paitsi jos vastaväitteen esittää kansallinen viranomainen, jolloin oikeutettua etua koskevaa lausumaa ei tarvita. Vastaväite on allekirjoitettava ja päivättävä.

      LIITE IV
      ILMOITUS KUULEMISTEN PÄÄTTYMISESTÄ VASTAVÄITEMENETTELYN YHTEYDESSÄ

                  [Rasti oikeaan kohtaan:]

                              ☐

                              SAN

                              ☐

                              SMM

                              ☐

                              APT

            1.   Tuotteen nimi

      [kuten Euroopan unionin virallisessa lehdessä (EUVL)]
      2.   Virallinen viite [kuten Euroopan unionin virallisessa lehdessä (EUVL)]

      Viitenumero:
      Julkaisupäivä EUVL:ssä:
      3.   Kuulemisten tulos

      3.1   Sopimukseen on päästy seuraavien vastaväitteen esittäjien kanssa:

      [Liitetään jäljennökset kirjeistä, joista käyvät ilmi sopimus ja kaikki sopimuksen mahdollistaneet tekijät (delegoidun asetuksen (EU) N:o 664/2014 5 artikla).]
      3.2   Sopimukseen ei ole päästy seuraavien vastaväitteiden esittäjien kanssa:

      [Liitetään asetuksen (EU) N:o 1151/2012 51 artiklan 3 kohdan toisen alakohdan viimeisessä virkkeessä tarkoitetut tiedot.]
      4.   Tuote-eritelmä ja yhtenäinen asiakirja

      4.1   Tuote-eritelmää on muutettu:

                  … Kyllä (1)

                  … Ei

            4.2   Yhtenäistä asiakirjaa on muutettu (vain SAN ja SMM):

                  … Kyllä (2)

                  … Ei

            5.   Päiväys ja allekirjoitus

      [Nimi:]
      [Osasto/organisaatio:]
      [Osoite:]
      [Puhelin: +]
      [Sähköposti:]

         (1)  Jos ”Kyllä”, liitetään mukaan kuvaus muutoksista ja muutettu tuote-eritelmä.

         (2)  Jos ”Kyllä”, liitetään mukaan jäljennös päivitetystä asiakirjasta.

      LIITE V
      Suojatun alkuperänimityksen tai suojatun maantieteellisen merkinnän tuote-eritelmän muun kuin vähäisen muutoksen hyväksymistä koskeva hakemus
      Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus
      [Rekisteröity nimi] ”…”
      EU-nro: [ainoastaan EU:ssa]

                  [Rasti oikeaan kohtaan:]

                              ☐

                              SAN

                              ☐

                              SMM

            1.   Hakijaryhmä ja oikeutettu etu

      [Annetaan muutosta ehdottavan ryhmän nimi, osoite, puhelinnumero ja sähköpostiosoite (jos kyseessä on kolmannen maan tekemä hakemus, annetaan myös tuote-eritelmää koskevien säännösten noudattamisen tarkastamisesta huolehtivien viranomaisten tai, jos saatavilla, elinten nimi ja osoite). Lisäksi on esitettävä lausuma, jossa selitetään hakijaryhmän oikeutettu etu.]
      2.   Jäsenvaltio tai kolmas maa

      …
      3.   Eritelmän kohta, jota/kohdat, joita muutos koskee

                  ☐

                  Tuotteen nimi

                  ☐

                  Tuotteen kuvaus

                  ☐

                  Maantieteellinen alue

                  ☐

                  Alkuperätodisteet

                  ☐

                  Tuotantomenetelmä

                  ☐

                  Yhteys maantieteelliseen alkuperään

                  ☐

                  Merkinnät

                  ☐

                  Muu [täsmennettävä]

            4.   Muutoksen/muutosten tyyppi

                  ☐

                  Rekisteröidyn SAN:n tai SMM:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

                  ☐

                  Rekisteröidyn SAN:n tai SMM:n, jonka yhtenäistä asiakirjaa (tai vastaavaa) ei ole julkaistu, tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

            5.   Muutos/muutokset

      [Jokaisen 3 kohdassa rastitetun kohdan osalta on jokainen muutos kuvattava kattavasti ja perusteltava. Jokaisen muutoksen osalta on verrattava yksityiskohtaisesti alkuperäistä tuote-eritelmää ja tarvittaessa alkuperäistä yhtenäistä asiakirjaa ehdotettuun muutettuun versioon. Hakemuksen on toimittava itsenäisenä asiakirjana. Tässä jaksossa annettavien tietojen on oltava täydelliset (delegoidun asetuksen (EU) N:o 664/2014 6 artiklan 1 kohdan ensimmäinen ja toinen alakohta).]

      LIITE VI
      Aidon perinteisen tuotteen tuote-eritelmän muun kuin vähäisen muutoksen hyväksymistä koskeva hakemus
      Asetuksen (EU) N:o 1151/2012 53 artiklan 2 kohdan ensimmäisen alakohdan mukainen muutoksen hyväksymistä koskeva hakemus
      [Rekisteröity nimi] ””
      EU-nro: [ainoastaan EU:ssa]
      1.   Hakijaryhmä ja oikeutettu etu

      Ryhmän nimi
      Osoite
      Puhelin: +
      Sähköposti:
      On esitettävä lausuma, jossa selitetään muutosta ehdottavan ryhmän oikeutettu etu.
      2.   Jäsenvaltio tai kolmas maa

      …
      3.   Eritelmän kohta, jota/kohdat, joita muutos koskee

                  ☐

                  Tuotteen nimi

                  ☐

                  Tuotteen kuvaus

                  ☐

                  Tuotantomenetelmä

                  ☐

                  Muu [täsmennettävä]

            4.   Muutoksen/muutosten tyyppi

                  ☐

                  Rekisteröidyn APT:n tuote-eritelmän muutos, jota ei voida pitää vähäisenä asetuksen (EU) N:o 1151/2012 53 artiklan 2 kohdan neljännen alakohdan mukaisesti.

            5.   Muutos/muutokset

      [Jokaisen 3 kohdassa rastitetun kohdan osalta on jokainen muutos kuvattava kattavasti ja perusteltava. Jokaisen muutoksen osalta on verrattava yksityiskohtaisesti alkuperäistä tuote-eritelmää ehdotettuun muutettuun versioon. Hakemuksen on toimittava itsenäisenä asiakirjana. Sen mukana on oltava delegoidun asetuksen (EU) N:o 664/2014 6 artiklan 1 kohdan toisessa alakohdassa säädetyt asiakirjat.]

      LIITE VII
      VÄHÄISEN MUUTOKSEN HYVÄKSYMISTÄ KOSKEVA HAKEMUS
      Asetuksen (EU) N:o 1151/2012 53 artiklan 2 kohdan toisen alakohdan mukainen vähäisen muutoksen hyväksymistä koskeva hakemus
      [Rekisteröity nimi] ”…”
      EU-nro: [ainoastaan EU:ssa]

                  [Rasti oikeaan kohtaan:]

                              ☐

                              SAN

                              ☐

                              SMM

                              ☐

                              APT

            1.   Hakijaryhmä ja oikeutettu etu

      [Annetaan muutosta ehdottavan ryhmän nimi, osoite, puhelinnumero ja sähköpostiosoite (jos kyseessä on kolmannen maan tekemä SAN:ää tai SMM:ää koskeva hakemus, annetaan myös tuote-eritelmää koskevien säännösten noudattamisen tarkastamisesta huolehtivien viranomaisten tai, jos saatavilla, elinten nimi ja osoite). Lisäksi on esitettävä lausuma, jossa selitetään muutosta ehdottavan ryhmittymän oikeutettu etu.]
      2.   Jäsenvaltio tai kolmas maa

      …
      3.   Eritelmän kohta, jota/kohdat, joita muutos koskee

                  ☐

                  Tuotteen kuvaus

                  ☐

                  Alkuperätodisteet

                  ☐

                  Tuotantomenetelmä

                  ☐

                  Yhteys maantieteelliseen alkuperään

                  ☐

                  Merkinnät

                  ☐

                  Muu [täsmennettävä]

            4.   Muutoksen/muutosten tyyppi

                  ☐

                  Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, eikä julkaistuun yhtenäiseen asiakirjaan tarvitse tehdä muutoksia.

                  ☐

                  Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, mutta julkaistuun yhtenäiseen asiakirjaan on tehtävä muutos.

                  ☐

                  Rekisteröidyn SAN:n tai SMM:n, jota koskevaa yhtenäistä asiakirjaa (tai vastaavaa) ei ole julkaistu, tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti.

                  ☐

                  Rekisteröidyn APT:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan neljännen alakohdan mukaisesti.

            5.   Muutos/muutokset

      [Jokaisen edellä olevassa jaksossa rastitetun kohdan osalta on jokaisesta muutoksesta esitettävä kuvaus ja yhteenveto perusteluista. Jokaisen muutoksen osalta on verrattava alkuperäistä tuote-eritelmää ja tarvittaessa alkuperäistä yhtenäistä asiakirjaa ehdotettuun muutettuun versioon. On myös perusteltava selkeästi, miksi muutosta olisi pidettävä asetuksen (EU) N:o 1151/2012 53 artiklan 2 kohdan kolmannen ja/tai neljännen mukaisesti vähäisenä. Vähäistä muutosta koskevan hakemuksen on toimittava itsenäisenä asiakirjana (delegoidun asetuksen (EU) N:o 664/2014 6 artiklan 2 kohdan toinen alakohta).]
      6.   Päivitetty tuote-eritelmä (vain SAN ja SMM)

      [Ainoastaan delegoidun asetuksen (EU) N:o 664/2014 6 artiklan 2 kohdan viidennessä alakohdassa tarkoitetuissa tapauksissa:

                  a)

                  kun kyseessä on jäsenvaltion toimittama hakemus, lisätään päivitetyn tuote-eritelmän julkaisuviite;

                  b)

                  kun kyseessä on kolmannen maan hakemus, lisätään päivitetty tuote-eritelmä.]

      LIITE VIII
      VÄLIAIKAISEN MUUTOKSEN TIEDOKSIANTAMINEN
      Väliaikaista muutosta koskeva tiedoksianto delegoidun asetuksen (EU) N:o 664/2014 6 artiklan 3 kohdan toisen alakohdan mukaisesti
      [Rekisteröity nimi] ””
      EU-nro: [ainoastaan EU:ssa]

                  [Rasti oikeaan kohtaan:]

                              ☐

                              SAN

                              ☐

                              SMM

                              ☐

                              APT

            1.   Jäsenvaltio tai kolmas maa

      …
      2.   Muutos/muutokset

      [Mainitaan tuote-eritelmän kohta, jota väliaikainen muutos koskee. Jokainen väliaikainen muutos on kuvattava yksityiskohtaisesti ja perusteltava, mukaan lukien kuvaus ja arvio muutoksen vaikutuksista niihin vaatimuksiin ja kriteereihin, joiden perusteella tuote luetaan kuuluvaksi asetuksen (EU) N:o 1151/2012 5 artiklan 1 ja 2 kohdan tai kyseisen asetuksen 18 artiklan 1 ja 2 kohdan mukaiseen SAN-, SMM- tai APT-laatujärjestelmään. On myös kuvattava yksityiskohtaisesti väliaikaisten muutosten perusteena olevia toimenpiteitä (terveyden- tai kasvinsuojelutoimet, virallisesti tunnustetut luonnonmullistukset tai epäsuotuisat sääolot jne.) sekä perusteltava kyseiset toteutettavat toimenpiteet. On myös kuvattava kyseisten toimenpiteiden ja hyväksytyn väliaikaisen muutoksen suhdetta.]

      LIITE IX
      PERUUTTAMISPYYNTÖ
      Asetuksen (EU) N:o 1151/2012 54 artiklan 1 kohdan mukainen peruuttamispyyntö
      [Rekisteröity nimi:] ”…”
      EU-nro: [ainoastaan EU:ssa]

                  [Rasti oikeaan kohtaan:]

                              ☐

                              SAN

                              ☐

                              SMM

                              ☐

                              APT

            1.   Rekisteröity nimi, jonka peruuttamista esitetään

      …
      2.   Jäsenvaltio tai kolmas maa

      …
      3.   Tuotelaji [liitteen XI mukaisesti]

      …
      4.   Peruuttamispyynnön esittävä henkilö tai laitos

      [Annetaan asetuksen (EU) N:o 1151/2012 54 artiklan 1 kohdassa tarkoitettujen, peruuttamista pyytävien luonnollisten tai oikeushenkilöiden tai tuottajien nimet, osoitteet, puhelinnumerot ja sähköpostiosoitteet (jos kyseessä on kolmannen maan SAN:ää tai SMM:ää koskeva pyyntö, annetaan myös tuote-eritelmää koskevien säännösten noudattamisen tarkastamisesta huolehtivien viranomaisten tai, jos saatavilla, elinten nimi ja osoite). On esitettävä lausuma, jossa selitetään peruuttamista hakevan luonnollisen tai oikeushenkilön oikeutettu etu.]
      …
      5.   Peruuttamisen laji ja perustelut

                  ☐

                  Perusteena on asetuksen (EU) N:o 1151/2012 54 artiklan 1 kohdan ensimmäisen alakohdan

                  ☐

                  a alakohta
                  [Esitetään yksityiskohtaiset perustelut ja tapauksen mukaan todisteet nimen rekisteröinnin peruuttamiseksi asetuksen (EU) N:o 1151/2012 54 artiklan 1 kohdan ensimmäisen alakohdan a alakohdan mukaisesti.]

                  ☐

                  b alakohta
                  [Esitetään yksityiskohtaiset perustelut ja tapauksen mukaan todisteet nimen rekisteröinnin peruuttamiseksi asetuksen (EU) N:o 1151/2012 54 artiklan 1 kohdan ensimmäisen alakohdan b alakohdan mukaisesti.]

                  ☐

                  Perusteena on asetuksen (EU) N:o 1151/2012 54 artiklan 1 kohdan toinen alakohta.
                  [Esitetään yksityiskohtaiset perustelut ja tapauksen mukaan todisteet nimen rekisteröinnin peruuttamiseksi asetuksen (EU) N:o 1151/2012 54 artiklan 1 kohdan toisen alakohdan mukaisesti.]

      LIITE X
      UNIONIN SAN-/SMM-/APT-TUNNUSTEN JA -MERKINTÖJEN JÄLJENTÄMINEN
      1.   Unionin tunnukset värillisinä

      Värilliset jäljennökset voidaan tehdä suoraväreillä (Pantone) tai neliväripainatuksena. Viitevärit ovat seuraavat.
      Unionin tunnukset Pantone©-väreillä:
      Unionin tunnukset nelivärisinä:
      Erottuvuus pohjaväreistä
      Jos värillistä tunnusta käytetään värillisellä pohjalla, mikä vaikeuttaa tunnuksen havaitsemista, tunnuksen ääriviivojen ympärillä on käytettävä pyöreää tausta-aluetta, jotta tunnus erottuisi paremmin pohjaväristä.
      2.   Unionin tunnukset mustavalkoisina:

      Mustavalkoisten tunnusten käyttö on sallittua vain, jos pakkauksessa on käytetty ainoastaan mustaa ja valkoista painatusta.
      Mustavalkoisina esitettävät unionin tunnukset on jäljennettävä seuraavasti:
      Mustavalkoiset unionin tunnukset negatiivina
      Jos pakkauksen tai etiketin pohjaväri on tumma, tunnukset voidaan esittää negatiivina seuraavasti:
      3.   Typografia

      Tekstissä on käytettävä Times Roman -suuraakkosia.
      4.   Pienentäminen

      Unionin tunnusten halkaisijan on oltava vähintään 15 millimetriä, mutta ne voidaan kuitenkin pienissä pakkauksissa tai tuotteissa pienentää niin, että halkaisija on 10 millimetriä.
      5.   Ilmaisu ”Suojattu alkuperänimitys” ja sen lyhenne kaikilla EU:n kielillä

      EU-kieli | Ilmaisu | Lyhenne |
      BG | защитено наименование за произход | ЗНП |
      ES | denominación de origen protegida | DOP |
      CS | chráněné označení původu | CHOP |
      DA | beskyttet oprindelsesbetegnelse | BOB |
      DE | geschützte Ursprungsbezeichnung | g.U. |
      ET | kaitstud päritolunimetus | KPN |
      EL | προστατευόμενη ονομασία προέλευσης | ΠΟΠ |
      EN | protected designation of origin | PDO |
      FR | appellation d'origine protégée | AOP |
      GA | bunús ainmníochta cosanta | BAC |
      HR | zaštićena oznaka izvornosti | ZOI |
      IT | denominazione d'origine protetta | DOP |
      LV | aizsargāts cilmes vietas nosaukums | ACVN |
      LT | saugoma kilmės vietos nuoroda | SKVN |
      HU | oltalom alatt álló eredetmegjelölés | OEM |
      MT | denominazzjoni protetta ta' oriġini | DPO |
      NL | beschermde oorsprongsbenaming | BOB |
      PL | chroniona nazwa pochodzenia | CHNP |
      PT | denominação de origem protegida | DOP |
      RO | denumire de origine protejată | DOP |
      SK | chránené označenie pôvodu | CHOP |
      SL | zaščitena označba porekla | ZOP |
      FI | suojattu alkuperänimitys | SAN |
      SV | skyddad ursprungsbeteckning | SUB |
      6.   Ilmaisu ”Suojattu maantieteellinen merkintä” ja sen lyhenne kaikilla EU:n kielillä

      EU-kieli | Ilmaisu | Lyhenne |
      BG | защитено географско указание | ЗГУ |
      ES | indicación geográfica protegida | IGP |
      CS | chráněné zeměpisné označení | CHZO |
      DA | beskyttet geografisk betegnelse | BGB |
      DE | geschützte geografische Angabe | g.g.A. |
      ET | kaitstud geograafiline tähis | KGT |
      EL | προστατευόμενη γεωγραφική ένδειξη | ΠΓΕ |
      EN | protected geographical indication | PGI |
      FR | indication géographique protégée | IGP |
      GA | sonra geografach cosanta | SGC |
      HR | zaštićena oznaka zemljopisnog podrijetla | ZOZP |
      IT | indicazione geografica protetta | IGP |
      LV | aizsargāta ģeogrāfiskās izcelsmes norāde | AĢIN |
      LT | saugoma geografinė nuoroda | SGN |
      HU | oltalom alatt álló földrajzi jelzés | OFJ |
      MT | indikazzjoni ġeografika protetta | IĠP |
      NL | beschermde geografische aanduiding | BGA |
      PL | chronione oznaczenie geograficzne | CHOG |
      PT | indicação geográfica protegida | IGP |
      RO | indicație geografică protejată | IGP |
      SK | chránené zemepisné označenie | CHZO |
      SL | zaščitena geografska označba | ZGO |
      FI | suojattu maantieteellinen merkintä | SMM |
      SV | skyddad geografisk beteckning | SGB |
      7.   Ilmaisu ”Aito perinteinen tuote” ja sen lyhenne kaikilla EU:n kielillä

      EU-kieli | Ilmaisu | Lyhenne |
      BG | храна с традиционно специфичен характер | ХТСХ |
      ES | especialidad tradicional garantizada | ETG |
      CS | zaručená tradiční specialita | ZTS |
      DA | garanteret traditionel specialitet | GTS |
      DE | garantiert traditionelle Spezialität | g.t.S. |
      ET | garanteeritud traditsiooniline toode | GTT |
      EL | εγγυημένο παραδοσιακό ιδιότυπο προϊόν | Ε Π Ι Π |
      EN | traditional speciality guaranteed | TSG |
      FR | spécialité traditionnelle garantie | STG |
      GA | speisialtacht thraidisiúnta ráthaithe | STR |
      HR | zajamčeno tradicionalni specijalitet | ZTS |
      IT | specialità tradizionale garantita | STG |
      LV | garantēta tradicionālā īpatnība | GTI |
      LT | garantuotas tradicinis gaminys | GTG |
      HU | hagyományos különleges termék | HKT |
      MT | speċjalità tradizzjonali garantita | STG |
      NL | gegarandeerde traditionele specialiteit | GTS |
      PL | gwarantowana tradycyjna specjalność | GTS |
      PT | especialidade tradicional garantida | ETG |
      RO | specialitate tradițională garantată | STG |
      SK | zaručená tradičná špecialita | ZTŠ |
      SL | zajamčena tradicionalna posebnost | ZTP |
      FI | aito perinteinen tuote | APT |
      SV | garanterad traditionell specialitet | GTS |

      LIITE XI
      TUOTTEIDEN LUOKITTELU
      1.   Perussopimuksen liitteeseen I kuuluvat ihmisravinnoksi tarkoitetut maataloustuotteet

                  —

                  Luokka 1.1 Tuore liha (ja muut eläimenosat)

                  —

                  Luokka 1.2 Lihavalmisteet (kuumennetut, suolatut, savustetut jne.)

                  —

                  Luokka 1.3 Juustot

                  —

                  Luokka 1.4 Muut eläinperäiset tuotteet (munat, hunaja, erilaiset maitotuotteet paitsi voi jne.)

                  —

                  Luokka 1.5 Rasvat (voi, margariini, öljyt jne.)

                  —

                  Luokka 1.6 Hedelmät, vihannekset ja viljat sellaisenaan tai jalostettuina

                  —

                  Luokka 1.7 Tuoreet kalat, nilviäiset ja äyriäiset sekä niistä valmistetut tuotteet

                  —

                  Luokka 1.8 Muut liitteeseen I kuuluvat tuotteet (mausteet jne.)

            2.   Asetuksen (EU) N:o 1151/2012 liitteessä I luetellut maataloustuotteet ja elintarvikkeet

      I   Alkuperänimitykset ja maantieteelliset merkinnät

                  —

                  Luokka 2.1 Olut

                  —

                  Luokka 2.2 Suklaa ja siitä saadut tuotteet

                  —

                  Luokka 2.3 Leipomo-, konditoria-, makeis- ja keksituotteet

                  —

                  Luokka 2.4 Kasviuutteista valmistetut juomat

                  —

                  Luokka 2.5 Pasta

                  —

                  Luokka 2.6 Suola

                  —

                  Luokka 2.7 Luonnonkumit ja kumihartsit

                  —

                  Luokka 2.8 Sinappitahnat

                  —

                  Luokka 2.9 Heinä

                  —

                  Luokka 2.10 Eteeriset öljyt

                  —

                  Luokka 2.11 Korkki

                  —

                  Luokka 2.12 Kokenilli

                  —

                  Luokka 2.13 Kukat ja koristekasvit

                  —

                  Luokka 2.14 Puuvilla

                  —

                  Luokka 2.15 Villa

                  —

                  Luokka 2.16 Paju

                  —

                  Luokka 2.17 Loukutettu pellava

                  —

                  Luokka 2.18 Nahka

                  —

                  Luokka 2.19 Turkis

                  —

                  Luokka 2.20 Höyhen.

            II   Aidot perinteiset tuotteet

                  —

                  Luokka 2.21 Valmisateriat

                  —

                  Luokka 2.22 Olut

                  —

                  Luokka 2.23 Suklaa ja siitä saadut tuotteet

                  —

                  Luokka 2.24 Leipomo-, konditoria-, makeis- ja keksituotteet

                  —

                  Luokka 2.25 Kasviuutteista valmistetut juomat

                  —

                  Luokka 2.26 Pasta

                  —

                  Luokka 2.27 Suola.


title: Komission täytäntöönpanoasetus (EU) 2017/703, annettu 5 päivänä huhtikuuta 2017, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Vitelloni Piemontesi della coscia (SMM))

text:
               20.4.2017

               FI

               Euroopan unionin virallinen lehti

               L 104/3

         KOMISSION TÄYTÄNTÖÖNPANOASETUS (EU) 2017/703,
   annettu 5 päivänä huhtikuuta 2017,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Vitelloni Piemontesi della coscia (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Italian hakemus nimityksen ”Vitelloni Piemontesi della coscia” rekisteröimiseksi julkaistiin Euroopan unionin virallisessa lehdessä
                   (2) asetuksen (EU) N:o 1151/2012 50 artiklan 2 kohdan a alakohdan mukaisesti.

               (2)

               Koska komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, nimitys ”Vitelloni Piemontesi della coscia” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään nimitys ”Vitelloni Piemontesi della coscia” (SMM).
   Ensimmäisessä kohdassa tarkoitettu nimitys liittyy komission täytäntöönpanoasetuksen (EU) N:o 668/2014 (3) liitteessä XI mainitun luokan 1.1 ”Tuore liha (ja muut eläimenosat)” tuotteeseen.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä huhtikuuta 2017.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  EUVL C 481, 23.12.2016, s. 21.

      (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).


title: Komission täytäntöönpanoasetus (EU) N:o 1059/2014, annettu 8 päivänä lokakuuta 2014 , Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta

text:
               9.10.2014

               FI

               Euroopan unionin virallinen lehti

               L 293/15

         KOMISSION TÄYTÄNTÖÖNPANOASETUS (EU) N:o 1059/2014,
   annettu 8 päivänä lokakuuta 2014,
   Korean demokraattiseen kansantasavaltaan kohdistuvista rajoittavista toimenpiteistä annetun neuvoston asetuksen (EY) N:o 329/2007 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Korean demokraattiseen kansantasavaltaan kohdistuvista rajoittavista toimenpiteistä 27 päivänä maaliskuuta 2007 annetun neuvoston asetuksen (EY) N:o 329/2007 (1) ja erityisesti sen 13 artiklan 1 kohdan d ja e alakohdan,
   sekä katsoo seuraavaa:

               (1)

               Asetuksen (EY) N:o 329/2007 liitteessä IV luetellaan henkilöt, yhteisöt ja elimet, joita asetuksessa tarkoitettu varojen ja taloudellisten resurssien jäädyttäminen koskee Yhdistyneiden kansakuntien turvallisuusneuvoston Korean demokraattisesta kansantasavallasta antaman päätöslauselman 1718(2006) nojalla perustetun pakotekomitean tekemän ratkaisun tai turvallisuusneuvoston samaisen päätöslauselman 8 kohdan d alakohdan mukaisesti tekemän ratkaisun perusteella.

               (2)

               Pakotekomitea hyväksyi 28 päivänä heinäkuuta 2014 uuden yhteisön lisäämisen konsolidoituun luetteloon henkilöistä ja yhteisöistä, joihin rajoittavia toimenpiteitä sovelletaan. Asetuksen (EY) N:o 329/2007 liitteessä IV luetellaan henkilöt, yhteisöt ja elimet, jotka neuvosto on nimennyt Korean demokraattista kansantasavaltaa koskevista rajoittavista toimenpiteistä annetun neuvoston päätöksen 2013/183/YUTP (2) 15 artiklan 1 kohdan a alakohdan mukaisesti pakotekomitean tai YK:n turvallisuusneuvoston tekemän ratkaisua noudattaen. Liitettä IV olisi sen vuoksi muutettava.

               (3)

               Pakotekomitea saattoi 30 päivänä heinäkuuta 2014 ajan tasalle tunnistamistiedot eräiden sellaisten henkilöiden ja yhteisöjen osalta, joihin rajoittavia toimenpiteitä sovelletaan. Neuvosto päätti (3)8 päivänä lokakuuta 2014 pakotekomitean ratkaisun perusteella muuttaa eräitä yhteisöjä koskevia tietoja luettelossa henkilöistä, yhteisöistä ja elimistä, joihin varojen ja taloudellisten resurssien jäädyttämistä olisi sovellettava. Sen vuoksi asetuksen liitettä IV olisi muutettava.

               (4)

               Asetuksen (EY) N:o 329/2007 liitteessä V luetellaan ne henkilöt, yhteisöt ja elimet, joita ei luetella liitteessä IV mutta jotka neuvosto on nimennyt neuvoston päätöksen 2013/183/YUTP 15 artiklan 1 kohdan b alakohdan mukaisesti. Neuvosto päätti 9 päivänä lokakuuta 2014 poistaa yhden henkilön liitteestä V. Liitettä V olisi sen vuoksi muutettava.

               (5)

               Jotta tässä asetuksessa säädetyillä toimenpiteillä olisi tavoiteltu vaikutus, asetuksen on tultava voimaan välittömästi,

         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 329/2007 seuraavasti:

               1)

               Muutetaan liite IV tämän asetuksen liitteen I mukaisesti.

               2)

               Muutetaan liite V tämän asetuksen liitteen II mukaisesti.

         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä lokakuuta 2014.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EUVL L 88, 29.3.2007, s. 1.

      (2)  EUVL L 111, 23.4.2013, s. 52.

      (3)  Neuvoston päätös 2014/700/YUTP, annettu 8 päivänä lokakuuta 2014, Korean demokraattista kansantasavaltaa koskevista rajoittavista toimenpiteistä annetun päätöksen 2013/183/YUTP muuttamisesta (katso tämän virallisen lehden sivu 34).

      LIITE I
      Muutetaan asetuksen (EY) N:o 329/2007 liite IV seuraavasti:

                  1)

                  Lisätään otsikon ”B. Oikeushenkilöt, yhteisöt ja elimet” alle seuraava kohta:

                              ”20)

                              Ocean Maritime Management Company, Limited (OMM) (tunnetaan myös nimellä OMM). Osoite: a) Donghung Dong, Central District, PO Box 120, Pyongyang, DPRK; b) Dongheung-dong Changgwang Street, Chung-Ku, PO Box 125, Pyongyang, DPRK. Muita tietoja: a) Kansainvälisen merenkulkujärjestön (IMO) tunnistenumero: 1790183; b) Ocean Maritime Management Company, Limited, on Chong Chon Gang -nimisen aluksen liikennöitsijä/käyttäjä. Sillä oli keskeinen rooli Kuubasta Pohjois-Koreaan heinäkuussa 2013 suuntautuneen aseista ja niihin liittyvistä tarvikkeista koostuneen kätketyn rahdin kuljetuksen järjestämisessä. Ocean Maritime Management Company, Limited, edisti näin ollen päätöslauselmilla kiellettyjä toimia, erityisesti asevientikieltoa, josta määrätään päätöslauselmassa 1718(2006), sellaisena kuin se on muutettuna päätöslauselmalla 1874(2009), ja näillä päätöslauselmilla käyttöön otettujen toimenpiteiden kiertämistä. Nimeämispäivä: 30.7.2014.”

                  2)

                  Korvataan seuraavat otsikon ”A. Luonnolliset henkilöt” alla olevat kohdat päivitetyillä tunnistamistiedolla seuraavasti:

                              a)

                              Korvataan kohta ”Ri Je-son (alias Ri Che-son). Syntymävuosi: 1938. Tehtävä: atomienergiaviraston (General Bureau of Atomic Energy, GBAE) johtaja. GBAE:llä on päävastuu Pohjois-Korean ydinohjelmasta. Muita tietoja: avustaa useissa ydinalan hankkeissa mukaan lukien Yongbyonin ydintutkimuskeskuksen (Yongbyon Nuclear Research Centre) ja Namchongang Trading Corporationin hallinnointi GBAE:ssä. Nimeämispäivä: 16.7.2009.” seuraavasti:
                              ”Ri Je-son (alias Ri Che-son). Syntymävuosi: 1938. Tehtävä: atomienergiateollisuudesta vastaava ministeri huhtikuusta 2014 alkaen. Pohjois-Korean ydinenergiaohjelmaa ohjaavan atomienergiaviraston (General Bureau of Atomic Energy, GBAE) entinen johtaja. Muita tietoja: edistää useita ydinalan hankkeita, mukaan lukien GBAE:n valvonnassa olevat Yongbyon Nuclear Research Centre ja Namchongang Trading Corporation. Nimeämispäivä: 16.7.2009.”

                              b)

                              Korvataan kohta ”Chang Myong-Chin (alias Jang Myong-Jin). Tehtävä: Sohaen satelliittien laukaisukeskuksen pääjohtaja. Syntymävuosi: a) 1966, b) 1965. Nimeämispäivä: 22.1.2013.” seuraavasti:
                              ”Chang Myong-Chin (alias Jang Myong-Jin). Tehtävä: pääjohtaja Sohaen satelliittien laukaisukeskuksessa ja johtaja sen laukaisukeskuksessa, jossa suoritettiin laukaisut 13.4. ja 12.12.2012. Syntymäaika: a) 19.2.1968; b) 1965; c) 1966. Muita tietoja: Sukupuoli: mies. Nimeämispäivä: 22.1.2013.”

                              c)

                              Korvataan kohta ”Ra Ky'ong-Su. Tehtävä: Tanchon Commercial Bank (TCB) -pankin palveluksessa. Nimeämispäivä: 22.1.2013.” seuraavasti:
                              ”Ra Ky'ong-Su (alias Ra Kyung-Su). Tehtävä: Tanchon Commercial Bank (TCB) -pankin palveluksessa. Syntymäaika: 4.6.1954. Passin nro: 645120196. Muita tietoja: Sukupuoli: mies. Nimeämispäivä: 22.1.2013.”

                              d)

                              Korvataan kohta ”Kim Kwang-il. Tehtävä: Tanchon Commercial Bank (TCB) -pankin palveluksessa. Nimeämispäivä: 22.1.2013.” seuraavasti:
                              ”Kim Kwang-il. Tehtävä: Tanchon Commercial Bank (TCB) -pankin palveluksessa. Syntymäaika: 1.9.1969. Passin nro: PS381420397. Muita tietoja: Sukupuoli: mies. Nimeämispäivä: 22.1.2013.”

                  3)

                  Korvataan seuraavat otsikon ”B. Oikeushenkilöt, yhteisöt ja elimet” alla olevat kohdat päivitetyillä tunnistamistiedoilla seuraavasti:

                              a)

                              Korvataan kohta ”1) Korea Mining Development Trading Corporation (tunnetaan myös nimillä a) CHANGGWANG SINYONG CORPORATION; (b) EXTERNAL TECHNOLOGY GENERAL CORPORATION; (c) DPRKN MINING DEVELOPMENT TRADING COOPERATION; (d) ’KOMID’). Osoite: Central District, Pyongyang, DPRK. Muita tietoja: Ensisijainen asekauppias ja ballistisiin ohjuksiin ja tavanomaisiin aseisiin liittyvien tavaroiden ja laitteiden pääasiallinen viejä. Nimeämispäivä: 24.4.2009.” seuraavasti:

                                          ”1)

                                          Korea Mining Development Trading Corporation (tunnetaan myös nimillä a) CHANGGWANG SINYONG CORPORATION; b) EXTERNAL TECHNOLOGY GENERAL CORPORATION; c) DPRKN MINING DEVELOPMENT TRADING COOPERATION; d) ’KOMID’). Osoite: Central District, Pyongyang, DPRK. Muita tietoja: Ensisijainen asekauppias ja ballistisiin ohjuksiin ja tavanomaisiin aseisiin liittyvien tavaroiden ja laitteiden pääasiallinen viejä. Nimeämispäivä: 24.4.2009.”

                              b)

                              Korvataan kohta ”9) Amroggang Development Banking Corporation (tunnetaan myös nimillä a) AMROGGANG DEVELOPMENT BANK; b) AMNOkKANG DEVELOPMENT BANK). Osoite: Tongan-dong, Pyongyang, DPRK. Nimeämispäivä: 2.5.2012.” seuraavasti:

                                          ”9)

                                          Amroggang Development Banking Corporation (tunnetaan myös nimillä a) AMROGGANG Development Bank; b) Amnokkang Development Bank). Osoite: Tongan-dong, Pyongyang, DPRK. Muita tietoja: vuonna 2006 perustettu Amroggang on Tanchon Commercial Bankiin etuyhteydessä oleva yritys, jota Tanchonin virkailijat hoitavat. Tanchon osallistuu KOMIDin ballististen ohjusten myynnin rahoittamiseen ja on ollut mukana myös ballististen ohjusten myynnissä KOMIDilta Iranin Shahid Hemmat Industrial Groupille (SHIG). Pakotekomitea nimesi Tanchon Commercial Bankin huhtikuussa 2009 Pohjois-Korean tärkeimmäksi rahoituslaitokseksi, joka rahoittaa tavanomaisten aseiden, ballististen ohjusten sekä niiden valmistamiseen ja kokoamiseen liittyvien tavaroiden myyntitoimintaa. Pakotekomitea nimesi KOMIDin huhtikuussa 2009, ja se on Pohjois-Korean ensisijainen asekauppias ja ballistisiin ohjuksiin ja tavanomaisiin aseisiin liittyvien tavaroiden ja laitteiden pääasiallinen viejä. Turvallisuusneuvosto nimesi SHIG:n päätöslauselmassa 1737(2006) yhteisöksi, joka osallistuu Iranin ballistisia ohjuksia koskevaan ohjelmaan. Nimeämispäivä: 2.5.2012.”

                              c)

                              Korvataan kohta ”10) Green Pine Associated Corporation (tunnetaan myös nimillä a) CHO'NGSONG UNITED TRADING COMPANY; b) CHONGSONG YONHAP; c) CH'O'NGSONG YO'NHAP; d) CHOSUN CHAWO'N KAEBAL T'UJA HOESA; e) JINDALLAE; f) KU'MHAERYONG COMPANY LTD; g) NATURAL RESOURCES DEVELOPMENT AND INVESTMENT CORPORATION; h) SAEINGP'IL COMPANY). Osoite: a) c/o Reconnaissance General Bureau Headquarters, Hyongjesan-Guyok, Pyongyang, North Korea, b) Nungrado, Pyongyang, DPRK. Nimeämispäivä: 2.5.2012.” seuraavasti:

                                          ”10)

                                          Green Pine Associated Corporation (tunnetaan myös nimillä a) CHO'NGSONG UNITED TRADING COMPANY; b) CHONGSONG YONHAP; c) CH'O'NGSONG YO'NHAP; d) CHOSUN CHAWO'N KAEBAL T'UJA HOESA; e) JINDALLAE; f) KU'MHAERYONG COMPANY LTD; g) NATURAL RESOURCES DEVELOPMENT AND INVESTMENT CORPORATION; h) SAEINGP'IL COMPANY). Osoite: a) c/o Reconnaissance General Bureau Headquarters, Hyongjesan-Guyok, Pyongyang, North Korea, b) Nungrado, Pyongyang, DPRK. Muita tietoja: Green Pine Associated Corporation (”Green Pine”) on ryhtynyt toteuttamaan monia toimintoja, joista ennen vastasi Korea Mining Development Trading Corporation (KOMID). Pakotekomitea nimesi KOMIDin huhtikuussa 2009, ja se on Pohjois-Korean ensisijainen asekauppias ja ballistisiin ohjuksiin ja tavanomaisiin aseisiin liittyvien tavaroiden ja laitteiden pääasiallinen viejä. Green Pine vastaa myös noin puolesta aseiden ja niihin liittyvien tarvikkeiden viennistä Pohjois-Koreasta. Green Pineen on kohdistettu pakotteita aseiden ja niihin liittyvien tarvikkeiden viennistä Pohjois-Koreasta. Green Pine on erikoistunut sotilaallisten vesikulkuneuvojen ja varusteiden, esimerkiksi sukellusveneiden, sotilasveneiden ja ohjusjärjestelmien, tuotantoon, ja se on vienyt torpedoja ja teknistä apua iranilaisille puolustusalan yrityksille. Nimeämispäivä: 2.5.2012.”

                              d)

                              Korvataan kohta ”11) Korea Heungjin Trading Company (tunnetaan myös nimillä a) HUNJIN TRADING CO.; b) KOREA HENJIN TRADING CO.; c) KOREA HENGJIN TRADING COMPANY). Osoite: Pyongyang, DPRK. Nimeämispäivä: 2.5.2012.” seuraavasti:

                                          ”11)

                                          Korea Heungjin Trading Company (tunnetaan myös nimillä a) HUNJIN TRADING CO.; b) KOREA HENJIN TRADING CO.; c) KOREA HENGJIN TRADING COMPANY). Osoite: Pyongyang, DPRK. Muita tietoja: KOMID käyttää Korea Heungjin Trading Companya kaupankäyntitarkoituksiin. Sen epäillään osallistuneen ohjuksiin liittyvien tavaroiden toimittamiseen iranilaiselle Shahid Hemmat Industrial Groupille (SHIG). Heungjinilla on ollut yhteyksiä KOMIDiin ja erityisesti KOMIDin hankintaosastoon. Heungjinia on hyödynnetty ohjussuunnittelussa käytettävän edistyneen digitaalisen ohjaimen hankinnassa. Pakotekomitea nimesi KOMIDin huhtikuussa 2009, ja se on Pohjois-Korean ensisijainen asekauppias ja ballistisiin ohjuksiin ja tavanomaisiin aseisiin liittyvien tavaroiden ja laitteiden pääasiallinen viejä. Turvallisuusneuvosto nimesi SHIG:n päätöslauselmassa 1737(2006) yhteisöksi, joka osallistuu Iranin ballistisia ohjuksia koskevaan ohjelmaan. Nimeämispäivä: 2.5.2012.”

                              e)

                              Korvataan kohta ”12) Korean Committee for Space Technology (tunnetaan myös nimillä a) DPRK Committee for Space Technology; b) Department of Space Technology of the DPRK; c) Committee for Space Technology; d) KCST). Osoite: Pyongyang, DPRK. Nimeämispäivä: 22.1.2013.” seuraavasti:

                                          ”12)

                                          Korean Committee for Space Technology (tunnetaan myös nimillä a) DPRK Committee for Space Technology; b) Department of Space Technology of the DPRK; c) Committee for Space Technology; d) KCST). Osoite: Pyongyang, DPRK. Muita tietoja: Korean avaruusteknologiakomitea (Korean Committee for Space Technology, KCST) järjesti Pohjois-Korean laukaisut 13.4. ja 12.12.2012 satelliittivalvontakeskuksen välityksellä Sohaen laukaisualueelta. Nimeämispäivä: 22.1.2013.”

                              f)

                              Korvataan kohta ”13) Bank of East Land (tunnetaan myös nimillä a) Dongbang BANK; b) TONGBANG U'NHAENG; c) TONGBANG BANK). Osoite: P.O. Box 32, BEL Building, Jonseung-Dung, Moranbong District, Pyongyang, DPRK. Nimeämispäivä: 22.1.2013.” seuraavasti:

                                          ”13)

                                          Bank of East Land (tunnetaan myös nimillä a) Dongbang BANK; b) TONGBANG U'NHAENG; c) TONGBANG BANK). Osoite: P.O. Box 32, BEL Building, Jonseung-Dung, Moranbong District, Pyongyang, DPRK. Muita tietoja: Pohjois-Korean rahoituslaitos Bank of East Land hoitaa aseisiin liittyviä liiketoimia ja muuta tukea aseiden valmistajalle ja viejälle Green Pine Associated Corporation (Green Pine). Bank of East Land on aktiivisesti työskennellyt Green Pinen kanssa varojen siirtämiseksi pakotteita kiertäen. Bank of East Land hoiti vuosina 2007 ja 2008 liiketoimia, joissa oli mukana Green Pine ja iranilaisia rahoituslaitoksia, mukaan lukien Bank Melli ja Bank Sepah. Turvallisuusneuvosto nimesi Bank Sepahin päätöslauselmassa 1747(2007) yhteisöksi, joka antaa tukea Iranin ballistisia ohjuksia koskevalle ohjelmalle. Pakotekomitea nimesi Green Pinen huhtikuussa 2012. Nimeämispäivä: 22.1.2013.”

                              g)

                              Korvataan kohta ”14) Korea Kumryong Trading Corporation. Nimeämispäivä: 22.1.2013.” seuraavasti:

                                          ”14)

                                          Korea Kumryong Trading Corporation. Muita tietoja: Korea Mining Development Trading Corporation (KOMID) käyttää nimeä peitenimenä hankintatoimissa. Pakotekomitea nimesi KOMIDin huhtikuussa 2009, ja se on Pohjois-Korean ensisijainen asekauppias ja ballistisiin ohjuksiin ja tavanomaisiin aseisiin liittyvien tavaroiden ja laitteiden pääasiallinen viejä. Nimeämispäivä: 22.1.2013.”

                              h)

                              Korvataan kohta ”15) Tosong Technology Trading Corporation. Osoite: Pyongyang, DPRK. Nimeämispäivä: 22.1.2013.” seuraavasti:

                                          ”15)

                                          Tosong Technology Trading Corporation. Osoite: Pyongyang, DPRK. Muita tietoja: Korea Mining Development Corporation (KOMID) on Tosong Technology Trading Corporationin emoyhtiö. Pakotekomitea nimesi KOMIDin huhtikuussa 2009, ja se on Pohjois-Korean ensisijainen asekauppias ja ballistisiin ohjuksiin ja tavanomaisiin aseisiin liittyvien tavaroiden ja laitteiden pääasiallinen viejä. Nimeämispäivä: 22.1.2013.”

                              i)

                              Korvataan kohta ”16) Korea Ryonha Machinery Joint Venture Corporation (tunnetaan myös nimillä a) Chosun Yunha Machinery Joint Operation Company; b) Korea Ryenha Machinery J/V Corporation; c) Ryonha Machinery Joint Venture Corporation; d) Ryonha Machinery Corporation; e) Ryonha Machinery; f) Ryonha Machine Tool; g) Ryonha Machine Tool Corporation; h) Ryonha Machinery Corp; i) Ryonhwa Machinery Joint Venture Corporation; j) Ryonhwa Machinery JV; k) Huichon Ryonha Machinery General Plant; l) Unsan; m) Unsan Solid Tools; ja n) Millim Technology Company). Osoite: a) Tongan-dong, Central District, Pyongyang, DPRK; b) Mangungdae-gu, Pyongyang, DPRK; c) Mangyongdae District, Pyongyang, DPRK. Muita tietoja: sähköposti: a) ryonha@silibank.com; sjc-117@hotmail.com; ja b) millim@silibank.com. Puhelin: a) +850-2 18111; b) +850-2 18111-8642; ja c) +850-2 18111-381-8642. Faksi: +850-2 381-4410. Nimeämispäivä: 22.1.2013.” seuraavasti:

                                          ”16)

                                          Korea Ryonha Machinery Joint Venture Corporation (tunnetaan myös nimillä Chosun Yunha Machinery Joint Operation Company; b) Korea Ryenha Machinery J/V Corporation; c) Ryonha Machinery Joint Venture Corporation; d) Ryonha Machinery Corporation; e) Ryonha Machinery; f) Ryonha Machine Tool; g) Ryonha Machine Tool Corporation; h) Ryonha Machinery Corp; i) Ryonhwa Machinery Joint Venture Corporation; j) Ryonhwa Machinery JV; k) Huichon Ryonha Machinery General Plant; l) Unsan; m) Unsan Solid Tools; ja n) Millim Technology Company). Osoite: a) Tongan-dong, Central District, Pyongyang, DPRK; b) Mangungdae-gu, Pyongyang, DPRK; c) Mangyongdae District, Pyongyang, DPRK. Muita tietoja: sähköpostiosoitteet: a) ryonha@silibank.com; b) sjc-117@hotmail.com; c) millim@silibank.com. Puhelinnumerot: a) +850-2-18111; b) +850-2-18111-8642; c) +850-2-18111-381-8642. Faksinumero: +850-2-381-4410. Korea Ryonbong General Corporation on Korea Ryonha Machinery Joint Venture Corporation -yhtiön emoyhtiö. Pakotekomitea nimesi Korea Ryonbong General Corporationin huhtikuussa 2009, ja se on puolustusalan monialayritys, joka on erikoistunut hankintoihin Pohjois-Korean puolustusteollisuudelle ja tukee maan sotatarviketeollisuuden myyntitoimintaa. Nimeämispäivä: 22.1.2013.”

                              j)

                              Korvataan kohta ”17) Leader (Hong Kong) International (tunnetaan myös nimellä Leader International Trading Limited). Osoite: Room 1610 Nan Fung Tower, 173 Des Voeux Road, Hong Kong. Nimeämispäivä: 22.1.2013.” seuraavasti:

                                          ”17)

                                          Leader (Hong Kong) International (tunnetaan myös nimillä a) Leader International Trading Limited; b) Leader (Hong Kong) International Trading Limited). Osoite: LM-873, RM B, 14/F, Wah Hen Commercial Centre, 383 Hennessy Road, Wanchai, Hong Kong, China. Muita tietoja: a) Hongkongin yritysrekisterinumero 1177053; b) hoitaa kuljetuksia Korea Mining Development Trading Corporationin (KOMID) puolesta. Pakotekomitea nimesi KOMIDin huhtikuussa 2009, ja se on Pohjois-Korean ensisijainen asekauppias ja ballistisiin ohjuksiin ja tavanomaisiin aseisiin liittyvien tavaroiden ja laitteiden pääasiallinen viejä. Nimeämispäivä: 22.1.2013.”

                              k)

                              Korvataan kohta ”18) Second Academy of Natural Sciences (alias a) 2nd Academy of Natural Sciences; b) Che 2 Chayon Kwahakwon; c) Academy of Natural Sciences; d) Chayon Kwahak-Won; National Defense Academy; e) Kukpang Kwahak-Won; f) Second Academy of Natural Sciences Research Institute; g) Sansri). Osoite: Pjongjang, Pohjois-Korea. Nimeämispäivä: 7.3.2013.” seuraavasti:

                                          ”18)

                                          Second Academy of Natural Sciences (tunnetaan myös nimillä a) 2nd Academy of Natural Sciences; b) Che 2 Chayon Kwahakwon; c) Academy of Natural Sciences; d) Chayon Kwahak-Won; e) National Defense Academy; f) Kukpang Kwahak-Won; g) Second Academy of Natural Sciences Research Institute; h) Sansri). Osoite: Pyongyang, DPRK. Muita tietoja: Second Academy of Natural Sciences on kansallisen tason organisaatio, joka vastaa Pohjois-Korean kehittyneiden asejärjestelmien, joihin ohjukset ja todennäköisesti myös ydinaseet kuuluvat, tutkimuksesta ja kehittämisestä. Sen alaisuudessa toimii useita organisaatioita, muun muassa Tangun Trading Corporation, joiden välityksellä se hankkii ulkomailta teknologiaa, laitteita ja tietoja, joita käytetään Pohjois-Korean ohjusohjelmassa ja todennäköisesti myös ydinaseohjelmassa. Pakotekomitea nimesi Tangun Trading Corporationin heinäkuussa 2009, ja se on pääasiassa vastuussa tarvike- ja teknologiahankinnoista, jotka tukevat Pohjois-Korean puolustusalan tutkimus- ja kehitysohjelmia, mukaan lukien muun muassa joukkotuhoaseet ja niiden laukaisujärjestelmiä koskevat ohjelmat ja hankinnat, myös asiaa koskevien monenvälisten valvontajärjestelmien valvonnan tai kieltojen piiriin kuuluvat materiaalit. Nimeämispäivä: 7.3.2013.”

                              l)

                              Korvataan kohta ”19) Korea Complex Equipment Import Corporation. Muita tietoja: Korea Ryonbong General Corporation on Korea Complex Equipment Import Corporationin emoyhtiö. Sijainti: Rakwon-dong, Pothonggang District, Pjongjang, Pohjois-Korea. Nimeämispäivä: 7.3.2013.” seuraavasti:

                                          ”19)

                                          Korea Complex Equipment Import Corporation. Osoite: Rakwon-dong, Pothonggang District, Pyongyang, DPRK. Muita tietoja: Korea Ryonbong General Corporationin on Korea Complex Equipment Importin emoyhtiö ja puolustusalan monialayritys, joka on erikoistunut hankintoihin Pohjois-Korean puolustusteollisuudelle ja tukee maan sotatarviketeollisuuden myyntitoimintaa. Nimeämispäivä: 7.3.2013.”

      LIITE II
      Muutetaan asetuksen (EY) N:o 329/2007 liite V seuraavasti:
      Poistetaan seuraava kohta otsikon ”A. 6 artiklan 2 kohdan a alakohdassa tarkoitetut luonnolliset henkilöt” alta:

                     Nimi (ja mahdolliset peitenimet)

                     Tunnistamistiedot

                     Perusteet

                     ”1.

                     JON Pyong-ho

                     Syntymävuosi: 1926

                     Korean työväenpuolueen keskuskomitean sihteeri, keskuskomitean sotatarviketeollisuusosaston päällikkö, joka valvoo keskuskomitean toista talouskomiteaa, kansallisen puolustusneuvoston jäsen.”


title: Komission täytäntöönpanoasetus (EU) N:o 1006/2013, annettu 18 päivänä lokakuuta 2013 , L-kystiinin hyväksymisestä kaikkien eläinlajien rehun lisäaineena  ETA:n kannalta merkityksellinen teksti

text:
               19.10.2013

               FI

               Euroopan unionin virallinen lehti

               L 279/59

         KOMISSION TÄYTÄNTÖÖNPANOASETUS (EU) N:o 1006/2013,
   annettu 18 päivänä lokakuuta 2013,
   L-kystiinin hyväksymisestä kaikkien eläinlajien rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:

               (1)

               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.

               (2)

               Asetuksen (EY) N:o 1831/2003 7 artiklan mukaisesti on jätetty hakemus L-kystiinin hyväksymisestä funktionaaliseen ryhmään ”aminohapot, niiden suolat ja analogit” kuuluvana rehun lisäaineena. Hakemuksen mukana on toimitettu tiedot ja asiakirjat, joita asetuksen (EY) N:o 1831/2003 7 artiklan 3 kohdan nojalla edellytetään.

               (3)

               Hakemus koskee L-kystiinin hyväksymistä kaikkien eläinlajien rehun lisäaineena, joka luokitellaan lisäaineluokkaan ”ravitsemukselliset lisäaineet”.

               (4)

               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 13 päivänä maaliskuuta 2013 antamassaan lausunnossa (2), että L-kystiini ei ehdotetuissa käyttöolosuhteissa vaikuta haitallisesti eläinten tai ihmisten terveyteen eikä ympäristöön ja että sen voidaan katsoa tehokkaasti vaikuttavan rikkipitoisia aminohappoja koskevien vaatimusten täyttymiseen kaikilla eläinlajeilla. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.

               (5)

               Valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen aineen käyttö tämän asetuksen liitteessä esitetyllä tavalla olisi hyväksyttävä.

               (6)

               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”ravitsemukselliset lisäaineet” ja funktionaaliseen ryhmään ”aminohapot, niiden suolat ja analogit” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä lokakuuta 2013.

            Komission puolesta

            Puheenjohtaja

         José Manuel BARROSO

      (1)  EUVL L 268, 18.10.2003, s. 29.

      (2)  EFSA Journal 2013; 11(4):3173.

      LIITE

                  Lisäaineen tunnistenumero

                  Hyväksynnän haltijan nimi

                  Lisäaine

                  Koostumus, kemiallinen kaava, kuvaus, analyysimenetelmä

                  Eläinlaji tai -ryhmä

                  Enimmäisikä

                  Vähimmäispitoisuus

                  Enimmäispitoisuus

                  Muut määräykset

                  Hyväksynnän voimassaolo päättyy

                  mg/kg täysrehua, jonka kosteuspitoisuus on 12 %

                     Luokka: ravitsemukselliset lisäaineet. Funktionaalinen ryhmä: aminohapot, niiden suolat ja analogit

                  3c391

                  —

                  L-kystiini

                                 Lisäaineen koostumus

                              Kiteinen jauhe, joka on tuotettu hydrolyysilla siipikarjan höyhenten luonnollisesta keratiinista ja jossa on L-kystiiniä vähintään 98,5 prosenttia

                                 Tehoaineen kuvaus

                              IUPAC-nimi: (2R)-2-amino-3-[(2R)-2-amino-3-hydroksi-3-oksopropyyli] disulfanyyli-propionihappo
                              CAS-numero: 56-89-3
                              Kemiallinen kaava: C6H12N2O4S2

                                 Analyysimenetelmät
                                  (1)

                              L-kystiinin määrittäminen lisäaineesta:
                              Titrimetria, Euroopan farmakopea (Ph. Eur. 6.0, menetelmä 01/2008–0998).
                              Kystiinin määrittäminen esiseoksista, rehuseoksista ja rehuaineista:
                              Ionivaihtokromatografia, kolonnin jälkeinen johdannaisten muodostaminen ja fotometrinen havaitseminen: asetuksen (EY) N:o 152/2009 (2) liitteessä III oleva F kohta.

                  Kaikki eläinlajit

                  —

                  —

                  —

                              1.

                              Käyttäjien turvallisuus: käsittelyn aikana on käytettävä hengityssuojaa sekä turvalaseja ja -hansikkaita.

                              2.

                              Lisäaineen ja esiseosten käyttöohjeissa on mainittava:

                                          —

                                          käsittelyn stabiilius ja varastointia koskevat edellytykset.

                                          —

                                          L-kystiinin lisääminen riippuu siitä, mitä vaatimuksia kohde-eläimillä on rikkipitoisten aminohappojen osalta, ja muiden annoksessa olevien rikkipitoisten aminohappojen pitoisuudesta.

                  8. marraskuuta 2023

         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.

         (2)  EUVL L 54, 26.2.2009, s. 1.


title: Komission täytäntöönpanoasetus (EU) N:o 910/2013, annettu 16 päivänä syyskuuta 2013 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Trote del Trentino (SMM))

text:
               24.9.2013

               FI

               Euroopan unionin virallinen lehti

               L 252/1

         KOMISSION TÄYTÄNTÖÖNPANOASETUS (EU) N:o 910/2013,
   annettu 16 päivänä syyskuuta 2013,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Trote del Trentino (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Asetuksella (EU) N:o 1151/2012 kumottiin ja korvattiin maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (2).

               (2)

               Italian hakemus nimityksen ”Trote del Trentino” rekisteröimiseksi julkaistiin Euroopan unionin virallisessa lehdessä
                   (3) asetuksen (EY) N:o 510/2006 6 artiklan 2 kohdan mukaisesti.

               (3)

               Koska komissiolle ei ole toimitettu vastaväitteitä asetuksen (EY) N:o 510/2006 7 artiklan mukaisesti, nimitys ”Trote del Trentino” olisi rekisteröitävä,

         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä syyskuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 93, 31.3.2006, s. 12.

      (3)  EUVL C 294, 29.9.2012, s. 19.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.7:   Tuoreet kalat, nilviäiset ja äyriäiset sekä niistä valmistetut tuotteet

      ITALIA
      Trote del Trentino (SMM)